stanford-oval/wikipedia huggingface dataset:
หมอหลวง
การตอบรับ > เรตติ้งละคร

| ตอนที่ | วันที่ออกอากาศ | เรตติ้งทั่วประเทศ (Nationwide) | กรุงเทพมหานคร (Bangkok) | 15+BU |
| --- | --- | --- | --- | --- |
| 1 | 21 มีนาคม พ.ศ. 2566 | 3.2 | 6.0 | 5.0 |
| 2 | 27 มีนาคม พ.ศ. 2566 | 3.3 | 6.1 | 5.4 |
| 3 | 28 มีนาคม พ.ศ. 2566 | 3.6 | 6.3 | 5.9 |
| 4 | 3 เมษายน พ.ศ. 2566 | 3.4 | 6.1 | 5.6 |
| 5 | 4 เมษายน พ.ศ. 2566 | 4.2 | 7.9 | 6.5 |
| 6 | 10 เมษายน พ.ศ. 2566 | 4.1 | 6.6 | 7.0 |
| 7 | 11 เมษายน พ.ศ. 2566 | 4.3 | 6.0 | 5.7 |
| 8 | 17 เมษายน พ.ศ. 2566 | 4.3 | 7.6 | 6.2 |
| 9 | 18 เมษายน พ.ศ. 2566 | 4.5 | 7.6 | 6.1 |
| 10 | 24 เมษายน พ.ศ. 2566 | 4.5 | 7.3 | 6.3 |
| 11 | 25 เมษายน พ.ศ. 2566 | 4.9 | 7.6 | 7.2 |
| 12 | 1 พฤษภาคม พ.ศ. 2566 | 4.5 | 7.7 | 6.9 |
| 13 | 2 พฤษภาคม พ.ศ. 2566 | 4.6 | 8.1 | 7.0 |
| 14 | 8 พฤษภาคม พ.ศ. 2566 | 4.4 | 8.1 | 6.5 |
| 15 | 9 พฤษภาคม พ.ศ. 2566 | 4.5 | 8.4 | 6.7 |
| 16 | 15 พฤษภาคม พ.ศ. 2566 | 4.0 | 7.6 | 6.5 |
| 17 | 16 พฤษภาคม พ.ศ. 2566 | 4.2 | 7.3 | 6.6 |
| 18 | 22 พฤษภาคม พ.ศ. 2566 | 4.2 | 7.8 | 7.0 |
| 19 | 23 พฤษภาคม พ.ศ. 2566 | 4.3 | 7.9 | 6.4 |
| 20 | 29 พฤษภาคม พ.ศ. 2566 | 4.1 | 7.3 | 6.9 |
| 21 | 30 พฤษภาคม พ.ศ. 2566 | 4.2 | 7.7 | 6.4 |
| 22 (ตอนจบ) | 5 มิถุนายน พ.ศ. 2566 | 4.4 | 9.0 | 7.3 |
รางวัล

| ปี | รางวัล | สาขา | ผล | อ้างอิง |
| --- | --- | --- | --- | --- |
| 2566 | มายาทีวีอวอร์ดส์ 2023 | ละครอนุรักษ์ภูมิปัญญาแพทย์แผนไทย | ชนะ |  |
แหล่งข้อมูลอื่น

หมอหลวง ที่สยามโซน
หมอหลวง ที่เน็ตฟลิกซ์
เส้นเวลาของประธานาธิบดีสหรัฐ

ตารางนี้แสดงถึงระยะเวลาที่ใช้ในการดำรงตำแหน่งประธานาธิบดี ชีวิตก่อนที่จะเป็นประธานาธิบดี และ ช่วงหลังจากเป็นประธานาธิบดี ตั้งแต่ประธานาธิบดีสหรัฐอเมริกาคนแรก จอร์จ วอชิงตัน ถึงปัจจุบัน
พระนางคำผูย

| พระนางคำผูย |
| --- | --- |

พระอัครมเหสีลาว
ครองราชย์: 29 ตุลาคม พ.ศ. 2502 - 2 ธันวาคม พ.ศ. 2518
ก่อนหน้า: พระนางคำอุ่น
ถัดไป: เลิกล้มราชาธิปไตย

พระราชสมภพ: 12 กรกฎาคม พ.ศ. 2455  เมืองหลวงพระบาง ประเทศลาว
สวรรคต: 12 ธันวาคม พ.ศ. 2524 ศูนย์สัมมนาใกล้บ้านสบฮาว เมืองเชียงค้อ แขวงหัวพัน ประเทศลาว  (69 พรรษา)
พระราชสวามี: พระบาทสมเด็จพระเจ้ามหาชีวิตศรีสว่างวัฒนา
พระราชบุตร: เจ้าฟ้าชายมกุฎราชกุมารวงศ์สว่าง   เจ้าฟ้าชายศรีสว่าง  เจ้าฟ้าชายสว่าง  เจ้าฟ้าโสริยะวงศ์สว่าง เจ้าฟ้าหญิงสะหวีวัน  เจ้าฟ้าหญิงธารา
ราชวงศ์: ราชวงศ์ล้านช้างร่มขาว
พระราชบิดา: องค์สมเด็จเจ้าฟ้าชายคำพัน เจ้ากรมมหาเสนาบดี
พระราชมารดา: สมเด็จเจ้าหญิงคำอุ่น
สมเด็จพระอัครมเหสีคำผูย (ลาว: ສົມເດັດພຣະອັກຄະຣະມະເຫສີຄຳຜູຍ, สมเด็ดพระอักคะระมะเหสีคำผูย, พระราชสมภพ 12 กรกฎาคม พ.ศ. 2455 ณ หลวงพระบาง ประเทศลาว — 12 ธันวาคม พ.ศ. 2524 ณ ค่ายสัมมนาใกล้บ้านสบฮาว เมืองเชียงค้อ แขวงหัวพัน ประเทศลาว) พระอัครมเหสีในพระบาทสมเด็จพระเจ้ามหาชีวิตศรีสว่างวัฒนา พระมหากษัตริย์องค์สุดท้ายแห่งราชอาณาจักรลาว
พระประวัติ

สมเด็จพระอัครมเหสีคำผูย เสด็จพระราชสมภพเมื่อวันที่ 12 กรกฎาคม พ.ศ. 2455 ณ เมืองหลวงพระบาง ประเทศลาว พระธิดาในองค์สมเด็จเจ้าฟ้าชายคำพัน เจ้ากรมมหาเสนาบดี กับเสด็จเจ้าหญิงคำอ้วน ต่อมาพระนางคำผูยได้อภิเษกสมรสกับพระบาทสมเด็จพระเจ้ามหาชีวิตศรีสว่างวัฒนา เมื่อวันที่ 7 สิงหาคม พ.ศ. 2473 มีพระโอรส-ธิดาทั้งหมด 6 พระองค์ ได้แก่
เจ้าฟ้าชายมกุฎราชกุมารวงศ์สว่าง (Crown Prince Vong Savang, 27 กันยายน พ.ศ. 2474 - มกราคม พ.ศ. 2523)
เจ้าฟ้าชายศรีสว่าง (Prince Sisavang Savang, ธันวาคม พ.ศ. 2478 - พ.ศ. 2521)
เจ้าฟ้าชายสว่าง (Prince Savang)
เจ้าฟ้าชายโสรยะวงศ์ (Prince Sauryavong Savang, 22 มกราคม พ.ศ. 2480 - 2 มกราคม พ.ศ. 2561)
เจ้าฟ้าหญิงสะหวีวัน (ฉวีวรรณ - Princess Savivanh Savang, พ.ศ. 2476 - 4 มกราคม พ.ศ. 2550)
เจ้าฟ้าหญิงธารา (Princess Thala Savang, 10 มกราคม พ.ศ. 2478 - 14 เมษายน พ.ศ. 2549)
พระนางได้ดำรงพระอิสริยยศเป็น "พระอัครมเหสีลาว" (Queen of Laos) พระนางและพระสวามีได้ประกอบพระราชกรณียกิจทางสาธารณะและงานประเพณีการกุศลอย่างสม่ำเสมอ ในวันที่ 26 พฤศจิกายน พ.ศ. 2518 พระเจ้ามหาชีวิตศรีสว่างวัฒนาทรงสละราชบัลลังก์ ก่อนการสถาปนา สาธารณรัฐประชาธิปไตยประชาชนลาว 1 อาทิตย์ โดยฝ่ายปะเทดลาวได้ทำการรัฐประหารยึดอำนาจและเปลี่ยนแปลงการปกครอง พระนางและพระราชวงศ์ทรงถูกส่งไปจองจำที่ค่ายสัมมนาที่หมู่บ้านสบฮาว ภายหลังพระนางก็สิ้นพระชนม์ในวันที่ 12 ธันวาคม พ.ศ. 2524 สิริพระชนมายุ 69 พรรษา บางส่วนเชื่อว่าสิ้นพระชนม์เนื่องจากการขาดสารอาหาร
เครื่องราชอิสริยาภรณ์

พ.ศ. 2498 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
แหล่งข้อมูลอื่น

Laos - "seminar Camps" And The Death Of King Savang Vatthana เก็บถาวร 2021-02-01 ที่ เวย์แบ็กแมชชีน
Photographs of Royal Family of Laos
| ก่อนหน้า |  | พระนางคำผูย |  | ถัดไป |
| --- | --- | --- | --- | --- |
| พระนางคำอุ่น |  |   สมเด็จพระราชินีอัครมเหสีแห่งราชอาณาจักรลาว  (29 ตุลาคม พ.ศ. 2502 - 2 ธันวาคม พ.ศ. 2518) |  | สิ้นสุดตำแหน่ง |
| ไม่มี |  |   ผู้อ้างสิทธิในตำแหน่ง สมเด็จพระราชินีอัครมเหสีแห่งราชอาณาจักรลาว  (2 ธันวาคม พ.ศ. 2518 - 12 ธันวาคม พ.ศ. 2524) |  | สมเด็จเจ้าฟ้าหญิงมณีไลย องค์มกุฎราชกุมารี |
ถ้วน หลีกภัย

| ถ้วน หลีกภัย> ข้อมูลส่วนบุคคล |
| --- | --- |
เกิด: กิมถ้วน จูห้อง พ.ศ. 2458 อำเภอเมืองตรัง จังหวัดตรัง ประเทศสยาม
เสียชีวิต: 2 มีนาคม พ.ศ. 2554 (96 ปี) กรุงเทพมหานคร ประเทศไทย
เชื้อชาติ: ไทย
คู่สมรส: นิยม หลีกภัย
บุตร: กิจ หลีกภัย สวัสดิ์ หลีกภัย  ชวน หลีกภัย ถาวร หลีกภัย ภิญโญ หลีกภัย จงจิตต์ หลีกภัย ระลึก หลีกภัย จงใจ พุทธสุวรรณ จำเนียร ดุริยะประณีต
บุพการี: จุง จูห้อง ซุ่นกี่ จูห้อง
ที่อยู่อาศัย: 183 ถนนวิเศษกุล ตำบลทับเที่ยง อำเภอเมืองตรัง จังหวัดตรัง
อาชีพ: แม่ค้า

ถ้วน หลีกภัย (พ.ศ. 2458 — 2 มีนาคม พ.ศ. 2554) หรือที่นิยมเรียกและรู้จักกันดีในชื่อ แม่ถ้วน เป็นมารดาของ ชวน หลีกภัย อดีตนายกรัฐมนตรี อดีตประธานรัฐสภา อดีตประธานสภาผู้แทนราษฎร และอดีตหัวหน้าพรรคประชาธิปัตย์
ประวัติ

ถ้วน หลีกภัย เกิดที่บ้านท่าจีน ตำบลบางรัก อำเภอเมืองตรัง จังหวัดตรัง เมื่อ พ.ศ. 2458 ตามข้อมูลทะเบียนราษฎร์ แต่ทางครอบครัวนับตามตำราจีน พ.ศ. 2455 มีชื่อเดิมว่า กิมถ้วน จูห้อง เป็นบุตรคนห้าจากทั้งหมดเจ็ดคนของจุง และซุ่นกี่ จูห้อง บิดาและมารดามีเชื้อสายฮกเกี้ยน และใช้นามสกุลว่า "จูห้อง" ซึ่งเป็นหนี่งใน 35 สกุลเก่าแก่ของชาวฮกเกี้ยนในจังหวัดตรัง แต่เดิมมีชื่อว่า "กิมถ้วน" แต่ภายหลังเหลือเพียงว่า "ถ้วน" ตามคำเรียกของคนใต้ เธอมีน้องต่างมารดาอีกสี่คน
ถ้วนเป็นหลานตาของหลวงผดุงชนเกษม (พันตี้) ซึ่งเป็นกำนันตำบลบางรัก และมีศักดิ์เป็นหลานลุงของจัง จริงจิตร สมาชิกสภาผู้แทนราษฎร (ส.ส.) คนแรกของจังหวัดตรัง เมื่อจังลงสมัครเลือกตั้ง ถ้วนในขณะนั้นยังเป็นเด็ก ๆ อยู่ ได้เป็นผู้ช่วยหาเสียงให้ เนื่องจากมีความสนใจในการเมือง จนได้รับเลือกตั้งในที่สุด
ในวัยเด็กถ้วนอยากจะเป็นนางพยาบาล แต่ไม่สมหวังเนื่องจากไม่ได้เรียนหนังสือ เพราะเป็นบุตรคนโต คอยดูแลมารดาที่เป็นอัมพาตโดยให้น้อง ๆ ได้เรียนหนังสือ ทั้งช่วยบิดาทำมาหากินตลอด เช่น ทำกระเบื้องปูหลังคาแบบโบราณ, สวนยาง, ค้าขายต่าง ๆ เป็นต้น จนกระทั่งสามารถตั้งตัวได้ขณะที่มีอายุเพียง 15 ปี
ถ้วนได้แต่งงานกับครูประชาบาลในโรงเรียนวัดควนวิเศษ คือ ครูเฮิด หรือ นิยม หลีกภัย ภาษาฮกเกี้ยนมีชื่อว่า ตันฮวด แซ่ลิ (ชื่อจีนกลาง: หลี่เฉินฟา) มีลูกกับสามีทั้งสิ้น 9 คนเป็นชาย 6 หญิง 3 โดยนายชวนเป็นคนที่ 3 แต่แม้กระทั่งแต่งงานไปแล้ว นางถ้วนมิได้เป็นแค่แม่บ้านอย่างเดียว ก็ยังคงประกอบอาชีพค้าขายตามเดิม
วิถีชีวิต

ถ้วน เป็นที่รู้จักอย่างกว้างขวาง เมื่อชวน หลีกภัย ได้ขึ้นดำรงตำแหน่งนายกรัฐมนตรี  ด้วยเป็นแม่ที่ผลักดันลูกมาตลอด เช่น ช่วยหาเสียงให้  ถ้วนเป็นที่เคารพรักของชาวตรังอย่างยิ่ง มักจะมีชาวบ้านแวะเวียนมาพบปะขอคำแนะนำหรือขอคำปรึกษาให้ช่วยแก้ปัญหาตลอด จนมีผู้เรียกนางถ้วนว่าคือผู้แทนตัวจริงของจังหวัดตรัง จนได้รับรางวัลแม่ดีเด่นแห่งชาติ ปี พ.ศ. 2536
เมื่อมีผู้มาเยือน ถ้วนในฐานะเจ้าของบ้านก็จะออกมาต้อนรับเสมอ จนกระทั่งบ้านเลขที่ 183 ตำบลทับเที่ยง ถนนวิเศษกุล ซึ่งเป็นบ้านที่เธอพักอาศัยอยู่กับกิจ หลีกภัย บุตรชายคนโต กลายเป็นที่รู้จักกันดีของคนทั่วไปจนเรียกขานกันว่า "บ้านแม่ถ้วน" และกลายมาเป็นสถานที่ท่องเที่ยวแห่งหนึ่งของจังหวัดตรัง  และถึงแม้นายชวน จะได้เป็นนายกรัฐมนตรีแล้ว แต่นางถ้วนก็ยังคงดำรงชีวิตเหมือนเดิม คือ เป็นแม่ค้าขายแกงพุงปลาในตลาดสด  แต่ก็ได้เลิกในเวลาต่อมา เนื่องจากอายุมากขึ้น ร่างกายไม่ค่อยแข็งแรง ลูก ๆ หลาน ๆ ต้องการให้พักผ่อนอยู่กับบ้าน
บั้นปลายของชีวิต

ถ้วน หลีกภัย ถึงแก่กรรมอย่างสงบ ขณะที่นอนหลับที่บ้านของจงจิตต์ หลีกภัย ลูกสาวคนที่ 6 ที่ถนนเสรีไทย เมื่อวันพุธ ที่ 2 มีนาคม พ.ศ. 2554 สิริอายุ 96 ปี และมีพิธีพระราชทานเพลิงศพ เมื่อวันที่ 12 มีนาคม พ.ศ. 2554 ณ วัดควนวิเศษ ตำบลทับเที่ยง อำเภอเมืองตรัง จังหวัดตรัง
แหล่งข้อมูลอื่น

หนังสือกินอยู่เรียบง่าย สบายแบบชาวบ้าน ชวน หลีกภัย ลูกแม่ค้าขายพุงปลา โดย เริงศักดิ์ กำธร (พ.ศ. 2545) ISBN 974-85645-2-5
ขอมองรักด้วยหัวใจ

| ขอมองรักด้วยหัวใจ |
| --- | --- |

ประเภท: ประโลมโลก   การแพทย์   รัก   ครอบครัว
เขียนโดย: ยุน จี-ลิม
กำกับโดย: พัก ชิน-อู
แสดงนำ: อี ซัง-ยุน   คู ฮเย-ซ็อน  คิม จี-ซ็อก   ซึงรี
ประเทศแหล่งกำเนิด:  เกาหลีใต้
ภาษาต้นฉบับ: เกาหลี
จำนวนตอน: 20 ตอน
การผลิต
ผู้อำนวยการผลิต: ชเว มุน-ซ็อก
ผู้อำนวยการสร้าง: ซง คย็อง-ฮวา   คิม มิน-แท
สถานที่ถ่ายทำ: เกาหลีใต้
ความยาวตอน: 80 นาที
บริษัทผู้ผลิต: เดอะสตอรีเวิร์ก
ออกอากาศ
เครือข่าย: เอสบีเอส
ออกอากาศ: 5 เมษายน – 15 มิถุนายน ค.ศ. 2014 (2014-06-15)
ขอมองรักด้วยหัวใจ (อังกฤษ: Angel Eyes; เกาหลี: 엔젤 아이즈) เป็นละครโทรทัศน์สัญชาติเกาหลีใต้ในปี พ.ศ. 2557 นำแสดงโดย อี ซัง-ยุน, คู ฮเย-ซ็อน, คิม จี-ซ็อก และ ซึงรี ออกอากาศทุกวันเสาร์และอาทิตย์ ทางช่องเอสบีเอส โดยเป็นเรื่องราวเกี่ยวกับความรักของหญิงสาวตาบอดกับนักเรียนมัธยมปลาย ที่กลับมาพบกันอีกครั้ง หลังจากแยกทางกันเมื่อ 12 ปีก่อน
โครงเรื่อง

ยุน ซู-วัน และ พัก ดง-จู  ต่างก็เป็นรักครั้งแรกของกันและกัน แต่พวกเขาถูกบังคับให้แยกทางกัน เนื่องจากสถานการณ์ครอบครัวอันเจ็บปวด ซู-วันซึ่งเคยเป็นคนตาบอด ในที่สุดเธอก็ได้รับการปลูกถ่ายกระจกตาจนกลับมามองเห็น
สิบสองปีต่อมา ซู-วันเป็นหน่วยแพทย์ฉุกเฉินในหน่วย 911 ขณะเดียวกัน ดง-จูเป็นศัลยแพทย์ พวกเขาได้พบกันอีกครั้ง แต่ซู-วันคบหากับศัลยแพทย์ประสาท คัง จี-อุน ทำให้ดง-จูตัดสินใจที่จะอยู่อย่างเงียบ ๆ และไม่เปิดเผยตัวตนของเขาให้ซู-วัน อีกทั้งยังตัดสินใจที่จะกลับไปสหรัฐอเมริกา แต่ต่อมา ซู-วันรู้ว่าหมอดีแลน พัก คือรักครั้งแรกของเธอซึ่งก็คือพัก ดง-จู แล้วพวกเขาจะจบกันอย่างไร รวมถึงมีอุปสรรคที่กำลังจะเผชิญตามมามากมาย
ตัวละคร > ตัวละครหลัก

พัก ดง-จู/ดีแลน พัก แสดงโดย อี ซัง-ยุน และ คัง ฮา-นึล (แสดงเป็นดง-จูตอนวัยรุ่น) : เป็นศัลยแพทย์ที่ฉลาด อบอุ่นและจิตใจดี ที่ต้องการปกป้องผู้หญิงที่เขารัก ตอนเป็นวัยรุ่นเขาถูกส่งตัวไปสหรัฐอเมริกาหลังจากการเสียชีวิตของแม่ในคดีชนแล้วหนี
ยุน ซู-วัน แสดงโดย คู ฮเย-ซ็อน และ นัม จี-ฮย็อน (แสดงเป็นซู-วันตอนวัยรุ่น) : หญิงสาวที่ประสบอุบัติเหตุจนตาบอด แต่ต่อมาได้รับการผ่าตัดเปลี่ยนดวงตาจนกลับมามองเห็น เธอตัดสินใจอุทิศชีวิตให้แก่การเป็นเจ้าหน้าที่การแพทย์ฉุกเฉินอย่างที่ดง-จูเคยฝันเอาไว้ หลังจากที่เคยเป็นเด็กเก็บกดเธอเปลี่ยนเป็นทอมบอยที่ช่างพูด และยังคงจำรักครั้งแรกของเธอเมื่อสิบสองปีที่แล้วได้เสมอ
คัง จี-อุน แสดงโดย คิม จี-ซ็อก : เป็นประสาทศัลยศาสตร์ที่รอบคอบ กำลังคบหากับซู-วัน
ยุน แจ-บ็อม แสดงโดย จุง จิน-ย็อง : พ่อของซู-วัน
กี อุน-ชัน แสดงโดย กง ฮย็อง-จิน
เท็ดดี ซอ แสดงโดย ซึงรี : สัญชาติเกาหลี-อเมริกันที่กลับมายังประเทศเกาหลีเพื่อมาเป็นเจ้าหน้าที่การแพทย์ฉุกเฉิน เขาพูดภาษาเกาหลีด้วยสำเนียงชุงชอง หลังจากที่ถูกเลี้ยงดูมาโดยยายของเขาในภาคใต้ เท็ดดีตกหลุมรักกับพัก ฮเย-จูตั้งแต่แรกเห็น
ชา มิน-ซู แสดงโดย ฮย็อน จยู-นี และ ชิน ฮเย-ซ็อน (แสดงเป็นมิน-ซูตอนวัยรุ่น) : เป็นนักสิบหญิงที่ช่วยสืบคดีชนแล้วหนีของแม่ดง-จู และเป็นเพื่อนสนิทของซู-วัน
ตัวละคร > ตัวละครสททบ > โรงพยาบาลเซย็อง

โอ จี-ย็อง แสดงโดย จุง แอ-รี
มุน เจ-ฮา แสดงโดย คิม โฮ-ชัง
คิม โฮ-จิน แสดงโดย ซอ ดง-ว็อน
คิม ยุน-จุง แสดงโดย พัก จิน-จู
ซ็อง ฮย็อน-โฮ แสดงโดย อี ซึง-ฮย็อง
ตัวละคร > ตัวละครสททบ > สถานีดับเพลิงเซย็อง

จู แท-ซับ แสดงโดย คิม ซึง-อุก
พัก ชัง-ฮย็อน แสดงโดย ซ็อง ชัง-ฮุน
คิม จิน-ซู แสดงโดย อี ฮา-ยูล
ตัวละคร > ตัวละครสททบ > ตัวละครอื่น ๆ

คิม อู-ช็อล แสดงโดย คว็อน แฮ-ฮโย
ยู จุง-ฮวา แสดงโดย คิม ยอ-จิน
พัก ซึง-ชิก แสดงโดย ซอ แท-ฮวา
พัก ฮเย-จู แสดงโดย ยุน เย-จู และ อี โก-อึน (แสดงเป็นฮเย-จูตอนเด็ก)
ฮัน อู-จุง แสดงโดย ชิน ย็อง-จิน
กี จิน-โม แสดงโดย จุง จี-ฮุน
การตอบรับ > เรตติง

| ตอนที่ | ทั้งประเทศ | โซล |
| --- | --- | --- |
| 1 | 6.3% | 6.9% |
| 2 | 6.6% | 7.6% |
| 3 | 8.8% | 9.7% |
| 4 | 8.0% | 8.3% |
| 5 | 10.8% | 12.1% |
| 6 | 11.9% | 13.4% |
| 7 | 10.4% | 12.1% |
| 8 | 10.3% | 11.6% |
| 9 | 9.9% | 11.1% |
| 10 | 10.4% | 12.0% |
| 11 | 8.7% | 9.3% |
| 12 | 9.6% | 10.7% |
| 13 | 9.1% | 10.0% |
| 14 | 9.2% | 10.7% |
| 15 | 9.2% | 10.5% |
| 16 | 8.1% | 9.6% |
| 17 | 8.0% | 8.4% |
| 18 | 8.7% | 9.8% |
| 19 | 8.6% | 10.0% |
| 20 | 8.9% | 10.5% |
| เฉลี่ย | 9.1% | 10.2% |
การตอบรับ > รางวัล

| ปี | รางวัล | สาขา | ผล | ผู้ได้รับการเสนอชื่อ |
| --- | --- | --- | --- | --- |
| 2557 | เอสบีเอสดราม่าอวอร์ดส์ | รางวัลยอดเยี่ยม, นักแสดงหญิงประเภทละครทีวี (ละครพิเศษ) | เสนอชื่อเข้าชิง | คู ฮเย-ซ็อน |
| 2557 | เอสบีเอสดราม่าอวอร์ดส์ | รางวัลยอดเยี่ยม, นักแสดงชายประเภทละครทีวี (ละครพิเศษ) | เสนอชื่อเข้าชิง | อี ซัง-ยุน |
| 2557 | เอสบีเอสดราม่าอวอร์ดส์ | รางวัลพิเศษ, นักแสดงชายประเภทละครทีวี (ละครพิเศษ) | เสนอชื่อเข้าชิง | คิม จี-ซ็อก |
| 2557 | เอสบีเอสดราม่าอวอร์ดส์ | ดาวรุ่งยอดเยี่ยม | ได้รับรางวัล | คัง ฮา-นึล |
| 2557 | เอสบีเอสดราม่าอวอร์ดส์ | คู่ยอดเยี่ยม | เสนอชื่อเข้าชิง | อี ซัง-ยุน และ คู ฮเย-ซ็อน |
| 2557 | เอเชียนดราม่าฟิลิปีนาสอวอร์ดส์ 2014 | นักแสดงนำหญิงยอดเยี่ยมแห่งปี | ได้รับรางวัล | คู ฮเย-ซ็อน |
| 2557 | เอเชียนดราม่าฟิลิปีนาสอวอร์ดส์ 2014 | นักแสดงนำชายยอดเยี่ยมแห่งปี | เสนอชื่อเข้าชิง | อี ซัง-ยุน |
| 2557 | เอเชียนดราม่าฟิลิปีนาสอวอร์ดส์ 2014 | คู่ยอดเยี่ยมแห่งปี | เสนอชื่อเข้าชิง | อี ซัง-ยุน และ คู ฮเย-ซ็อน |
| 2557 | เอเชียนดราม่าฟิลิปีนาสอวอร์ดส์ 2014 | เพลงแห่งปี | ได้รับรางวัล | "Run to You"  ลาซเซ ลินด์ |
| 2557 | เอเชียนดราม่าฟิลิปีนาสอวอร์ดส์ 2014 | ละครแห่งปี | เสนอชื่อเข้าชิง | ขอมองรักด้วยหัวใจ |
| 2558 | เอเชียนดราม่าฟิลิปีนาสอวอร์ดส์ 2015 | นักแสดงนำหญิงยอดเยี่ยมแห่งปี | ได้รับรางวัล | คู ฮเย-ซ็อน |
| 2558 | เอเชียนดราม่าฟิลิปีนาสอวอร์ดส์ 2015 | นักแสดงนำชายยอดเยี่ยมแห่งปี | เสนอชื่อเข้าชิง | อี ซัง-ยุน |
| 2558 | เอเชียนดราม่าฟิลิปีนาสอวอร์ดส์ 2015 | คู่ยอดเยี่ยมแห่งปี | เสนอชื่อเข้าชิง | อี ซัง-ยุน และ คู ฮเย-ซ็อน |
| 2558 | เอเชียนดราม่าฟิลิปีนาสอวอร์ดส์ 2015 | เพลงแห่งปี | เสนอชื่อเข้าชิง | "Run to You"  ลาซเซ ลินด์ |
| 2558 | เอเชียนดราม่าฟิลิปีนาสอวอร์ดส์ 2015 | ละครแห่งปี | เสนอชื่อเข้าชิง | ขอมองรักด้วยหัวใจ |
แหล่งข้อมูลอื่น

เว็บไซต์อย่างเป็นทางการ (เกาหลี)
ขอมองรักด้วยหัวใจ ที่อินเทอร์เน็ตมูวีเดตาเบส
เลิศ ชินวัตร

| เลิศ ชินวัตรต> ม. |
| --- | --- |


สมาชิกสภาผู้แทนราษฎรจังหวัดเชียงใหม่
ดำรงตำแหน่ง 17 กุมภาพันธ์ พ.ศ. 2512 – 17 พฤศจิกายน พ.ศ. 2514
 
ข้อมูลส่วนบุคคล
เกิด: 10 ตุลาคม พ.ศ. 2462 อำเภอสันกำแพง จังหวัดเชียงใหม่
เสียชีวิต: 23 ตุลาคม พ.ศ. 2540 (78 ปี)
พรรคการเมือง: พลังใหม่
คู่สมรส: ยินดี ชินวัตร (2486–2529)
บุตร: เยาวลักษณ์ ชินวัตร ทักษิณ ชินวัตร เยาวเรศ ชินวัตร ปิยนุช ลิ้มพัฒนาชาติ อุดร ชินวัตร เยาวภา วงศ์สวัสดิ์ พายัพ ชินวัตร มณฑาทิพย์ โกวิทเจริญกุล ยิ่งลักษณ์ ชินวัตร ทัศนีย์ ชินวัตร

เลิศ ชินวัตร (10 ตุลาคม  พ.ศ. 2462 – 23 ตุลาคม พ.ศ. 2540) อดีตนักการเมืองชาวไทย เป็นบิดาของ ทักษิณ ชินวัตร อดีตนายกรัฐมนตรีไทยคนที่ 23 ของประเทศไทย และยิ่งลักษณ์ ชินวัตร อดีตนายกรัฐมนตรีไทยคนที่ 28 ของประเทศไทย รวมทั้งยังเป็นพ่อตาของ สมชาย วงศ์สวัสดิ์ อดีตนายกรัฐมนตรีไทย คนที่ 26 สามีของ เยาวภา วงศ์สวัสดิ์ (ชินวัตร) บุตรสาวของเลิศ ชินวัตร และยังเป็นปู่ของแพทองธาร ชินวัตร นายกรัฐมนตรีคนที่ 31 และนายกรัฐมนตรีคนปัจจุบันของประเทศไทย
ประวัติ

เลิศ ชินวัตร เดิมมีชื่อว่า "บุญเลิศ แซ่คู" เกิดเมื่อวันที่ 10 ตุลาคม พ.ศ. 2462 ที่อำเภอสันกำแพง จังหวัดเชียงใหม่ เป็นบุตรคนที่ 4 จากบุตรจำนวน 12 คน ของนายเชียง (คู ชุนเชียง) และนางแสง ชินวัตร ชาวไทยเชื้อสายจีนแคะอพยพจากจังหวัดจันทบุรี จบการศึกษาจากโรงเรียนยุพราชวิทยาลัย หลังจากจบมัธยม 8 ได้ไปศึกษาต่อที่มหาวิทยาลัยธรรมศาสตร์ แต่ไม่สำเร็จการศึกษา เนื่องจากครอบครัวขาดผู้สืบทอดธุรกิจ
ด้านชีวิตครอบครัวสมรสกับนางยินดี ชินวัตร (ระมิงวงศ์) ธิดาในเจ้าจันทร์ทิพย์ ณ เชียงใหม่ และนัดดาในเจ้าไชยสงคราม สมพมิตร ณ เชียงใหม่ มีบุตรธิดารวม 10 คน ได้แก่
เยาวลักษณ์ ชินวัตร สมรสกับ พ.อ.(พิเศษ) ศุภฤกษ์ คล่องคำนวณการ
ดร.ทักษิณ ชินวัตร อดีตอดีตนายกรัฐมนตรีคนที่ 23 ของประเทศไทย เคยสมรสกับคุณหญิง พจมาน ณ ป้อมเพชร (ดามาพงศ์)
เยาวเรศ ชินวัตร เคยสมรสกับวีระชัย วงศ์นภาจันทร์
ปิยนุช ลิ้มพัฒนาชาติ สมรสกับสง่า ลิ้มพัฒนาชาติ
อุดร ชินวัตร
เยาวภา วงศ์สวัสดิ์ สมรสกับสมชาย วงศ์สวัสดิ์ อดีตนายกรัฐมนตรีคนที่ 26 ของประเทศไทย
พายัพ ชินวัตร สมรสกับพอฤทัย ชินวัตร (จันทรพันธ์)
มณฑาทิพย์ โกวิทเจริญกุล สมรสกับ นพ.สมชัย โกวิทเจริญกุล
ยิ่งลักษณ์ ชินวัตร อดีตนายกรัฐมนตรีคนที่ 28 ของประเทศไทย สมรสกับอนุสรณ์ อมรฉัตร
ทัศนีย์ ชินวัตร (เสียชีวิตแล้ว)
เลิศ ชินวัตร เสียชีวิตเมื่อวันที่ 23 ตุลาคม พ.ศ. 2540 ด้วยโรคระบบหายใจล้มเหลว สิริอายุได้ 78 ปี โดยพระบาทสมเด็จพระวชิรเกล้าเจ้าอยู่หัว (สมเด็จพระบรมโอรสาธิราชฯ สยามมกุฎราชกุมาร ในขณะนั้น) และ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ ณ วัดมกุฏกษัตริยาราม เมื่อวันที่ 3 พฤศจิกายน พ.ศ. 2540
การทำงาน

เลิศ เข้าศึกษาที่มหาวิทยาลัยธรรมศาสตร์ได้เพียงภาคเรียนเดียว ต้องกลับมาช่วยกิจการของครอบครัว  คือ โรงงานทอผ้าไหมชินวัตรพาณิชย์ และธุรกิจตลาดสดสันกำแพง ต่อมาได้ประกอบกิจการหลายอย่าง เช่น รับเหมาก่อสร้างโรงไฟฟ้าตามต่างจังหวัด เปิดร้านกาแฟที่ห้องแถวไม้หน้าตลาดสันกำแพง ทดลองทำสวนส้มเขียวหวาน สวนฝรั่งและผลไม้เมืองหนาว หลังจากนั้น จึงมาทำงานที่ธนาคารนครหลวงไทย สาขาเชียงใหม่ ในตำแหน่งหัวหน้าสินเชื่อ ต่อมาร่วมหุ้นทำโรงภาพยนตร์ศรีวิศาลและได้ซื้อหุ้นไว้ทั้งหมด หลังจากนั้นได้สร้างโรงภาพยนตร์ชินทัศนีย์ ที่ถนนเจริญเมืองและซื้อกิจการรถเมล์วิ่งในตัวเมืองเชียงใหม่
งานการเมือง

เลิศ ชินวัตร เริ่มสนใจเล่นการเมืองท้องถิ่นเมื่อปี พ.ศ. 2510 เริ่มสมัครสมาชิกสภาจังหวัดเชียงใหม่และได้รับเลือกเป็นสมาชิกสภาจังหวัด เขตอำเภอสันกำแพง ในปี พ.ศ. 2512 ลงรับเลือกเป็นสมาชิกสภาผู้แทนราษฎรจังหวัดเชียงใหม่ในสังกัดพรรคพลังใหม่และได้รับเลือก แต่ในการเลือกอีกครั้งในปี พ.ศ. 2518 ไม่ได้รับเลือกตั้ง  ก่อนจะวางมือไปหลังเหตุการณ์ 6 ตุลาคม พ.ศ. 2519
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
โรงพยาบาลพหลพลพยุหเสนา

| โรงพยาบาลพหลพลพยุหเสนา |
| --- | --- |
กระทรวงสาธารณสุข สาธารณสุข เขต 5

ภูมิศาสตร์
ที่ตั้ง: 572 ถนนแสงชูโต ตำบลปากแพรก อำเภอเมืองกาญจนบุรี จังหวัดกาญจนบุรี 71000, ประเทศไทย
หน่วยงาน
ประเภท: โรงพยาบาลของรัฐ
สังกัด: คณะแพทยศาสตร์ศิริราชพยาบาล มหาวิทยาลัยมหิดล
บริการสุขภาพ
จำนวนเตียง: 597
ประวัติ
เปิดให้บริการ: 3 พฤษภาคม 2496
ลิงก์
เว็บไซต์: phahol.moph.go.th
โรงพยาบาลพหลพลพยุหเสนา บางครั้งเรียกย่อ ๆ ว่า โรงพยาบาลพหลโยธิน เป็นโรงพยาบาลที่ตั้งอยู่ในอำเภอเมืองกาญจนบุรี จังหวัดกาญจนบุรี จัดอยู่ในประเภทโรงพยาบาลศูนย์ของของกระทรวงสาธารณสุข และเป็นโรงพยาบาลหลักของจังหวัดกาญจนบุรี เป็นโรงพยาบาลสังกัดคณะแพทยศาสตร์ศิริราชพยาบาล มหาวิทยาลัยมหิดล
ประวัติ

กระทรวงมหาดไทยเริ่มดำเนินการก่อสร้างโรงพยาบาลพหลพลพยุหเสนา เมื่อวันที่ 23 มกราคม พ.ศ. 2493 โรงพยาบาลแห่งนี้สร้างขึ้นบนพื้นที่ที่เคยใช้เป็นค่ายทหารของกองทัพจักรวรรดิญี่ปุ่นในระหว่างการก่อสร้างทางรถไฟสายมรณะ พื้นที่ดังกล่าวได้รับการเคลียร์วัตถุระเบิดและมีอาคาร 5 หลังสร้างเสร็จและเปิดทำการในวันที่ 3 พฤษภาคม พ.ศ. 2496 โรงพยาบาลแห่งนี้ได้รับการตั้งชื่อเพื่อเป็นเกียรติแก่พระยาพหลพลพยุหเสนา (พจน์ พหลโยธิน) นายกรัฐมนตรีคนที่สองของประเทศไทย
ดูเพิ่ม

บริการสุขภาพในประเทศไทย
โรงพยาบาลในประเทศไทย
รายชื่อโรงพยาบาลในประเทศไทย
เจ้าฟ้าชายวงศ์สว่าง มกุฎราชกุมารแห่งลาว

| สมเด็จเจ้าฟ้าชายมกุฎราชกุมารวงศ์สว่าง |
| --- | --- |
มกุฎราชกุมารแห่งลาว

พระราชสมภพ: 27 กันยายน พ.ศ. 2474 หลวงพระบาง ประเทศลาว
สวรรคต: 2 พฤษภาคม พ.ศ. 2524 (49 ปี)
คู่อภิเษก: เจ้าฟ้าหญิงมกุฎราชกุมารีมณีไลย
พระราชบุตร: เจ้าชายสุลิวง เจ้าชายทันยะวง เจ้าหญิงสิลานะวง เจ้าชายอนุลาดวง เจ้าหญิงมะนีโสมพัน เจ้าหญิงสะหวีนาลี เจ้าชายมะนีลามา
ราชวงศ์: ราชวงศ์ล้านช้างหลวงพระบาง
พระราชชนก: สมเด็จพระเจ้าศรีสว่างวัฒนา
พระราชชนนี: พระนางคำผูย
สมเด็จเจ้าฟ้าชายมกุฎราชกุมารวงศ์สว่าง (ลาว: ສົມເດັດເຈົ້າຟ້າຊາຍມົງກຸດລາຊະກຸມານວົງສະຫວ່າງ สมเด็จเจ้าฟ้าชายมงกุดลาชะกุมานวงสะหว่าง; พระราชสมภพ: 27 กันยายน พ.ศ. 2474 - สวรรคต: เดือนพฤษภาคม พ.ศ. 2524) มกุฎราชกุมารแห่งราชอาณาจักรลาวพระองค์สุดท้าย เป็นพระราชโอรสในสมเด็จพระเจ้าศรีสว่างวัฒนา กับพระนางคำผูย เป็นผู้อ้างสิทธิในราชบัลลังก์ลาวถัดจากพระราชบิดา แต่หลังจากฝ่ายประเทศลาวยึดอำนาจสถาปนาสาธารณรัฐประชาธิปไตยประชาชนลาว พระองค์ถูกจับไปเข้าค่ายสัมมนาที่เมืองเวียงไซ แขวงหัวพัน และคาดว่าพระองค์จะประชวรเสด็จสวรรคตในศูนย์สัมมนาหมายเลข 5 ก่อนพระนางคำผุย และพระเจ้ามหาชีวิตที่ถูกกุมขังอยู่ที่เดียวกัน ทั้งนี้รัฐบาลลาวไม่เคยเปิดเผยเรื่องการสิ้นพระชนม์และสถานที่คุมขังเลยและถือว่าเป็นความลับของชาติด้วย
เครื่องราชอิสริยาภรณ์

พ.ศ. 2505 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
เชิงอรรถ

↑  สะกดด้วยอักขรวิธีเก่าว่า ເຈົ້າຟ້າຊາຍມຸງກຸຕຣາຊກຸມາຣວົງສ໌ສວ່າງ ปริวรรต: สมเด็จเจ้าฟ้าชายมุงกุตราชกุมารวงส์สว่าง (ສົມຈິຕ ພັນລັກ. (2012) ພາສາລາວລ້ານຊ້າງ ກ່ອນປີ ພ.ສ 2478; ຄ.ສ 1935 ສະບັບຄົ້ນຄວ້າ. ສົມມະນາ ການພິມ ສປປ ລາວ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เจ้าชายวงศ์สว่าง มกุฎราชกุมารแห่งลาว
Laos – "seminar Camps" And The Death Of King Savang Vatthana เก็บถาวร 2021-02-01 ที่ เวย์แบ็กแมชชีน
Photographs of Royal Family of Laos
| ก่อนหน้า |  | เจ้าฟ้าชายวงศ์สว่าง มกุฎราชกุมารแห่งลาว |  | ถัดไป |
| --- | --- | --- | --- | --- |
| พระบาทสมเด็จพระเจ้ามหาชีวิตศรีสว่างวัฒนา |  |   ผู้อ้างสิทธิในราชบัลลังก์ พระมหากษัตริย์ลาว  (พ.ศ. 2521 - พ.ศ. 2524) |  | เจ้าสุลิวงศ์สว่าง |
พระยาปรีชานุสาสน์ (เสริญ ปันยารชุน)

| พระยาปรีชานุสาสน์ (เสริญ ปันยารชุน) |
| --- | --- |

เกิด: 27 มิถุนายน พ.ศ. 2433 เมืองธนบุรี ประเทศสยาม
เสียชีวิต: 8 มีนาคม พ.ศ. 2517 (83 ปี)
อาชีพ: นักหนังสือพิมพ์ ข้าราชการ
คู่สมรส: ปฤกษ์ โชติกเสถียร
บุตร: 12 คน
มหาอำมาตย์ตรี นายกองโท พระยาปรีชานุสาสน์ (เสริญ ปันยารชุน)  (27 มิถุนายน พ.ศ. 2433 – 8 มีนาคม พ.ศ. 2517)  อดีตปลัดทูลฉลอง กระทรวงศึกษาธิการ ผู้บังคับการโรงเรียนมหาดเล็กหลวง เชียงใหม่ รักษาการผู้บังคับการโรงเรียนราชวิทยาลัย เจ้ากรมโรงเรียนในพระบรมราชูปถัมภ์ในสมัยรัชกาลที่๖ อดีตผู้บังคับการวชิราวุธวิทยาลัย  อดีตนายกสมาคมหนังสือพิมพ์แห่งประเทศไทย  เป็นบิดาของนายอานันท์ ปันยารชุน อดีตนายกรัฐมนตรีของไทย
ประวัติ

พระยาปรีชานุสาสน์ (เสริญ ปันยารชุน) เกิดที่บ้านริมคลองบางหลวง ธนบุรี ในครอบครัวเชื้อสายมอญ เป็นบุตรของพระยาเทพประชุน (ปั้น ปันยารชุน) (12 มกราคม พ.ศ. 2364 - 28 ตุลาคม พ.ศ. 2437) กับคุณหญิงจัน จบการศึกษาจากโรงเรียนอัสสัมชัญ โรงเรียนสวนกุหลาบวิทยาลัย และโรงเรียนเทพศิรินทร์ ได้รับทุนเล่าเรียนหลวงไปศึกษาต่อที่ มหาวิทยาลัยแมนเชสเตอร์ ประเทศอังกฤษ เมื่อ พ.ศ. 2452
หลังจบการศึกษา ได้กลับมาเป็นครูสอนหนังสือที่โรงเรียนเทพศิรินทร์ โรงเรียนสวนกุหลาบ โรงเรียนมหาดเล็กหลวงและจุฬาลงกรณ์มหาวิทยาลัย โดยได้เข้าพิธีอุปสมบทเป็นนาคหลวงเมื่อวันที่ 7 กรกฎาคม 2462 และได้เป็นผู้บังคับการวชิราวุธวิทยาลัย ระหว่าง พ.ศ. 2469 – 2476 และได้เป็นรักษาราชการแทนปลัดกระทรวงศึกษาธิการ เมื่อ พ.ศ. 2476 ก่อนจะถูกปลดออกจากราชการเมื่อวันที่ 1 กุมภาพันธ์ 2476 ฐานหย่อนความสามารถโดยมี พระตีรณสารวิศวกรรม (ตี๋ ศรีสุข) มารักษาราชการแทนสืบต่อไป
พระยาปรีชานุสาสน์ หลังจากลาออกจากราชการได้ก่อตั้งบริษัท สยามพาณิชยการ จำกัด เพื่อดำเนินธุรกิจการพิมพ์ และออกหนังสือพิมพ์หลายฉบับ ทั้งภาษาไทย ภาษาอังกฤษ และภาษาจีน เช่น "สยามนิกร" "บางกอกครอนิเคิล" "สุภาพสตรี" "ไทยฮั้วเซียงป่อ" มีนักหนังสือพิมพ์ในสังกัด เช่น โชติ แพร่พันธุ์ มาลัย ชูพินิจ สุภา ศิริมานนท์ เฉลิม วุฒิโฆษิต ประภาศรี ศิริวรสาร มาลี พันธุมจินดา (สนิทวงศ์)  ต่อมาได้เปลี่ยนชื่อเป็น ไทยพาณิชยการ และขายกิจการให้แก่ อารีย์ ลีวีระ
ในปี พ.ศ. 2484 กลุ่มนักหนังสือพิมพ์ของไทย ได้รวมตัวกันจัดตั้ง สมาคมนักหนังสือพิมพ์แห่งประเทศไทย และคัดเลือกพระยาปรีชานุสาสน์ เป็นนายกสมาคมคนแรก จนถึง พ.ศ. 2485
พระยาปรีชานุสาสน์  สมรสกับคุณหญิงปรีชานุสาสน์ (ปฤกษ์ โชติกเสถียร) มีบุตรธิดา 12 คน คือ
พันตรี รักษ์ ปันยารชุน (2457 – 2550) สมรสกับจีรวัสส์ พิบูลสงคราม
สุธีรา เกษมศรี ณ อยุธยา (2458 – 2552) สมรสกับหม่อมราชวงศ์ระพีพรรณ เกษมศรี มารดาของหม่อมหลวงพีรพงศ์ เกษมศรี
ปฤถา วัชราภัย (2459 – 2549) สมรสกับกระแสร์ วัชราภัย
กุนตี พิชเยนทรโยธิน (2460 – 2555) สมรสกับเกริกอิทธิ์ พิชเยนทร์โยธิน
กุศะ ปันยารชุน (2461 – 2565) สมรสกับสุพรรณี เบญจฤทธิ์ และนฤวร ทวีสิน
หม่อมจิตรา วรวรรณ ณ อยุธยา (2462 – 2551) สมรสกับหม่อมเจ้าโวฒยากร วรวรรณ
ดุษฎี โอสถานนท์ สมรสกับ ศ.นพ.ชัชวาลย์ โอสถานนท์
พันตำรวจเอก ประสัตถ์ ปันยารชุน (2466 – 2561) สมรสกับสุขศรี ปันยารชุน
กรรถนา อิศรเสนา ณ อยุธยา (2467 – 2562) สมรสกับอายุศ อิศรเสนา ณ อยุธยา
สุภาพรรณ ชุมพล ณ อยุธยา สมรสกับนายแพทย์ หม่อมราชวงศ์พัชรีสาณ ชุมพล
ชัช ปันยารชุน สมรสกับมัลลิกา สนิทวงศ์ ณ อยุธยา
อานันท์ ปันยารชุน สมรสกับหม่อมราชวงศ์สดศรีสุริยา จักรพันธุ์
พระยาปรีชานุสาสน์ เสียชีวิตเมื่อวันที่ 8 มีนาคม พ.ศ. 2517 อายุ 83 ปี
ยศและบรรดาศักดิ์

24 สิงหาคม 2455 – หลวงราชดรุณรักษ์ ถือศักดินา 400
11 กันยายน 2456 – เสวกตรี
– จ่า
9 กันยายน 2458 – พระราชดรุณรักษ์ ถือศักดินา 600
11 กันยายน 2458 – รองหัวหมื่น
8 พฤศจิกายน 2458 – นายหมู่ใหญ่
27 กุมภาพันธ์ 2458 – นายหมวดตรี
5 ธันวาคม 2459 – นายหมวดเอก
กุมภาพันธ์ 2460 – หัวหมื่น
28 พฤศจิกายน 2461 – พระยาราชดรุณรักษ์ ถือศักดินา 1600
3 มีนาคม 2461 – นายกองตรี
2 มีนาคม 2467 – นายกองโท
ตำแหน่ง

– อาจารย์ใหญ่ฝ่ายปกครองโรงเรียนมหาดเล็กหลวง
4 ธันวาคม 2459 – ผู้บังคับการโรงเรียนมหาดเล็กหลวงจังหวัดเชียงใหม่
26 ตุลาคม 2461 – เจ้ากรมโรงเรียนในพระบรมราชูปถัมภ์
5 มีนาคม 2461 – ผู้บังคับการโรงเรียนราชวิทยาลัยอีกตำแหน่งหนึ่ง
21 มกราคม 2462 – รักษาราชการแทนอธิบดีกรมไปรษณีย์โทรเลข
8 มิถุนายน 2463 – พ้นจากการรักษาราชการแทนอธิบดีกรมไปรษณีย์โทรเลข
23 มิถุนายน 2463 – อาจารย์ในจุฬาลงกรณ์มหาวิทยาลัย